GiliGold/VAD_KnessetCorpus huggingface dataset:
<שרה זילברשטיין-היפש: מאז שאנחנו עושים מיצוי זכויות ב-*
<שרה זילברשטיין-היפש: 8840 ראינו שהמוסד לביטוח לאומי נותן שירותים ברמה הרבה יותר טובה והרבה יותר ניגשה.
<שרה זילברשטיין-היפש: את זה בהחלט רציתי לציין.
<שרה זילברשטיין-היפש: אתה לא מאמין שאני אומרת לך את זה כי אתה שומע ממני מילים לא בדיוק - - -
אלי אלאלוף: זה לא קשור לזה שהוא התמנה לשופט.
<שרה זילברשטיין-היפש: אני מקווה לא להיות אצלך.
<שרה זילברשטיין-היפש: בכל מקרה, בהזדמנות זאת אני מאחלת לך.
<שרה זילברשטיין-היפש: תודה רבה.
אלי אלאלוף: אנחנו שמחים שיש רק טוב בזה.
אלי אלאלוף: זה אוניברסאלי.
אלי אלאלוף: אני חייב לציין שכל הקצבאות שהתווספו בחוק ההסדרים" אוניברסאליים למרות שחלק מהחברים שלי אמרו לי -- - כשאני לא מרגיש את עצמי כזה.
אלי אלאלוף: יש להם הרגשה שזה לא כולם שזכאים.
<נעה בן שבת: אדוני אני רוצה להגיד - - -
<פאני יוז: מה תהייה ההשלמה ליחיד אחרי התוספת הזאת תעמוד מינואר?
<יעל אגמון: הסכומים הם הרי לפי גיל.
<יעל אגמון: יעל אגמון, רפרנטית ביטוח לאומי באוצר.
<יעל אגמון: ליחיד עד גיל 70 הקצבה תעמוד על 2,980.
<יעל אגמון: לזוג היא תעמוד על 4,700, למי שמלאו לו 70 וטרם מלאו לו 80 – ליחיד היא תעמוד על 3,042 ולזוג 4,808, למי שמלאו לו 80 שנים – יחיד הקצבה תעמוד על 3,151 וזוג 4,980.
<פאני יוז: זאת קצבת המחייה שמדינת ישראל מציעה לקשישים.
אלי אלאלוף: שמך בבקשה.
<פאני יוז: שמי פאני יוז ואני סגנית מנהלת השירות לאזרחים ותיקים במשרד הרווחה.
<פאני יוז: אני מאוד מברכת על התוספת הזאת, אבל אנחנו עם התוספת, הזאת משאירים את הזקנים שחיים מהשלמת הכנסה בקו העוני.
<פאני יוז: את זה אני מרגישה צורך לציין.
<פאני יוז: כי בזה - - -
אלי אלאלוף: צודקת.
אלי אלאלוף: <קריאה:> צודקת ואנשים אומרים: 'איך חושבים שאפשר לחיות מהסכום הזה".
אלי אלאלוף: איך, אי אפשר.
<פאני יוז: מנציחים את הזקנים העניים.
<פאני יוז: שום בשורה לא יצאה מפה.
אלי אלאלוף: טוב, אני מקווה לתקן.
אלי אלאלוף: בשורה זה לא לקפוץ מיד לגן עדן, זה שלבים ובינתיים יש שיפור, שיפור לעומת השנה הקודמת.
אלי אלאלוף: לדעתי זה שיפור במודע.
אלי אלאלוף: זה לא יוזמה פרטית של מישהו.
אלי אלאלוף: זו יוזמת ממשלה ולא לשכוח את הדברים הטובים.
אלי אלאלוף: גם אם הביקורת שלך מוצדקת, לצערי, שהם חיים מתחת לקו העוני ומצבם קשה.
אלי אלאלוף: אם נוסיף על זה גם שלחלקם יש בעיות של דיור, אז בהחלט זה קשה יותר.
אלי אלאלוף: בואו נציין את הטוב ונתמודד עם החסר, להתמודד עם החסר וזה ברור.
אלי אלאלוף: יש פה החלטת מממשלה מאוד מאוד כבדה שהתקבלה לא במקרה.
אלי אלאלוף: זה תוספת לתקציב לשנים 2015 ל-2016 ל-630.
אלי אלאלוף: לא לשכוח את זה וזה לא חד פעמי.
אלי אלאלוף: שימו לב, זה כל שנה עד הסוף שיהיו בריאים, שנהייה בריאים.
אלי אלאלוף: אני שייך למועדון הזה וברוך ה' בלי קצבה.
<נעה בן שבת: באמת עורך דין רועי קודם אמר את כל הדברים שנוגעים לעניין וזה כדרכו.
<נעה בן שבת: אני אוסיף לכך כמה דברים לסיום הדיון שלנו.
<נעה בן שבת: דרך המלך היא לא במקרה כשזה מדובר בקצבה, היא לא לעשות הסכם לפי סעיף 9.
<נעה בן שבת: הסכם לסעיף 9 נועד לתת קצבות לגמלאות שהן מעבר לניתן על פי החוק.
<נעה בן שבת: אנחנו מבינים את המצב שנוצר ואת הרצון לקדם, לאפשר שימוש בתקציבים שנמצאו למטרה טובה שממשיכה את הדברים שנקבעו בתכנית הכלכלית לגבי התקופה של אחרי 1.1.
<נעה בן שבת: 2016.
<נעה בן שבת: יש כאן כמה שינויים ואולי נתחיל לקרוא את נוסח ההסכם ואנחנו נוכל להציג גם שינויים שנועדו להסדיר את ההסכם.
<נעה בן שבת: "הסכם לתשלום חד פעמי לזכאים לגמלת הבטחת הכנסה שהגיעו לגיל פרישה ושמשתלמת להם קצבת זקנה, שארים או תלויים שנערך ונחתם בירושלים בין ממשלת ישראל בשם מדינת ישראל לבין המוסד לביטוח לאומי.
<נעה בן שבת: הואיל והממשלה והמוסד מכירים בצרכיהם הייחודים של הזכאים לגמלת הבטחת הכנסה, לפי חוק הבטחת הכנסה תשמ"א -1981 (להלן – חוק הבטחת הכנסה) שהגיעו לגיל פרישה או הזכאים לקצבות, זקנה או שארים, זקנה או תלויים בהתאם להוראות חוק הביטוח הלאומי (נוסח משולב) תשנ"ה – 1995 (להלן חוק הביטוח הלאומי), לרבות לפי הסכם בדבר מתן גמלאות זקנה ושאירים מיוחדות.
<נעה בן שבת: " מבקשים כאן להביא בחשבון גם את אותה קבוצה של זכאים לגמלאות החדשות, הם לא היו זכאים לפי החוק הראשי והגמלאות ניתנות להם בכוח הסכם שנערך גם הוא לפי סעיף 9.
<נעה בן שבת: "והואיל ובמסגרת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016) תשע"ו, 2015 (להלן – חוק ההסדרים) הגדילה הממשלה את שיעור קצבאותיהם למי שמשתלמת להם גמלת הבטחת הכנסה ושהגיעו לגיל פרישה, או שמשתלמת להם קצבת זקנה, קצבת זקנה, שארים, קצבת תלויים וזאת החל מיום 1.1.2016.
<נעה בן שבת: והואיל וברצון הממשלה להפנות משאבים כספיים שהתפנו בשנת 2015 לטובת תשלום מענק חד פעמי בגין חודש דצמבר 2015, כספים שלא יהיה ניתן להקצותם בשנת הכספים 2016 ;7" לכן הדחיפות.
<נעה בן שבת: "והואיל ולצורך השימוש במשאבים הכספיים שהתפנו בשנת 2015 יש צורך לאשר את התשלום עד סוף שנת ,2015 ובלוח זמנים זה לא יהיה סיפק בידי הממשלה לתקן את הוראות חוק ההסדרים ולהקדים את הגדלת שיעורי גמלת הבטחת הכנסה כאמור לעיל יום יטי בכסלו התשע"ו, 1.112.2015(1 בדצמבר 2015); והואיל והמוסד מוכן לבצע את תשלום המענק לפי הסכם זה לאחר שנתמלאו התנאים האמורים בסעיף 9 לחוק הביטוח הלאומי.
<נעה בן שבת: לפיכך הוסכם והותנה בין הצדדים כדלקמן: המובא לסכם זה מהווה חלק בלתי נפרד ממנו.
<נעה בן שבת: בהסכם זה – "גיל פרישה" - כמשמעו בחוק הביטוח הלאומי: "גימלה" - כמשמעה בסעיף 1 לחוק הבטחת הכנסה, וכן תוספת בעד השלמת הכנסה לגמלה מיוחדת לפי סעיף 9 להסכם בדבר מתן גמלאות זקנה ושאירים מיוחדות;8 זה נדרש כדי שהזכאות למי שזכאי לגמלה בחודש דצמבר, מכיוון שאנחנו רוצים להבטיח שגם מי שזכאי לאותן גמלאות מיוחדות יהיה בגדר הזכאים.
<נעה בן שבת: "הסכום הבסיסי–" כמשמעו בסעיף 1 ל"חוק הבטחת הכנסה; זכאי לגימלה בעד חודש דצמבר 2015 שהתקיימה לגביו בחודש האמור אחת מן החלופות המפורטות בסעיף 5(א)(1) לחוק הבטחת הכנסה" זה אותן חלופות שהזכרנו "או שהגיע לגיל פרישה "או השתלמה לו בחודש האמור קצבת זקנה מיוחדת או גמלת שארים מיוחדת או תלויים לפי הסכם בדבר מתן גמלה ושאירים מיוחדות".
<נעה בן שבת: אלו אותן גמלאות מיוחדות נוספות.
<נעה בן שבת: "יהיה זכאי למענק חד פעמי בעד אותו חודש בשיעורים הנקובים להלן מהסכום הבסיסי בהתאם להרכב משפחתו וגילו, שכהם מוכפלים ב-1.07 (להלן -המענק):".
<נעה בן שבת: המכפלה ב-1.07 נדרשת לאור חוק הבטחת הכנסה שאומר שהזכאים האלה :5(א)(1), אותה קבוצת זכאים לקבל את הסכומים שקבועים בתוספת השנייה שהם מוגדלים ב-7% ולכן נדרשת המכפלה הזאת.
<נעה בן שבת: כאן יש לנו טור של הרכב משפחה, לפי טור א': "אם טרם מלאו לו 70 שנה.
<נעה בן שבת: טור ב' אם מלאו לו 70 וטרם מלאו לו 80 שנה.
<נעה בן שבת: טור ג', אם מלאו לו 80 שנים – יחיד התוספת המדוברת היא 1.91%.
<נעה בן שבת: לפי חישובי זה 165 שקלים היום, רק היום, רק לחודש דצמבר.
<נעה בן שבת: טור ב', 1.68 שזה 145 שקל.
<נעה בן שבת: טור ג' 1.45% שזה 125 שקל.
<נעה בן שבת: שני בני זוג וכל שאר השורות פה בטבלה הם תוספת של 5.85%.
<נעה בן שבת: אם טרם מלאו 70 זה 506 שקל.
<נעה בן שבת: טוב ב' זה 5.65% - 498 שקל.
<נעה בן שבת: 5.52% בטור ג' שהמשמעות של זה היא 477 שקל תוספת.
<נעה בן שבת: "4 (א) המענק לפי הסכם זה ישולם על חשבון אוצר המדינה על ידי המוסד.
<נעה בן שבת: (ב) המוסד ישלם את המענק עד ליום יט' בטבת התשע"ו, (31.12.15).
<נעה בן שבת: (ג) ביום כב' בשבט התשע"ו, (1 בפברואר 2016) יגיש המוסד לממשלה, באמצעות משרד האוצר, חשבון מפורט של סכום ההוצאה לפי הסכם זה, שהוציא המוסד בפועל.
<נעה בן שבת: (ד) הממשלה תשפה את המוסד באמצעות משרד האוצר, בסכום התשלום שהוא משלם על פי הסכם זה, בהתאם לנוהל השתתפות אוצר המדינה בתשלומי המוסד לביטוח לאומי (להלן – הנוהל) ".
<נעה בן שבת: נוהל כזה משנת 2012, זה הנוהל כשרגע מדובר בו והוא ישמש להתחשבנות, יקבע את דרכי ההתחשבנות גם כן.
<נעה בן שבת: "(ה) הממשלה, באמצעות משרד האוצר, תשפה את המוסד בגין החלק היחסי מההוצאות המנהליות של המוסד הנובע מביצוע הסכם זה.
<נעה בן שבת: התשלום וההתחשבנות יעשו בהתאם לנוהל" – זה בנוסף לעצם השיפוי על התשלום, התשלומים השונים שהם גם ההוצאות המנהליות הנובעות מביצוע הסכם זה.
<נעה בן שבת: "5.
<נעה בן שבת: "תוקפו של הסכם זה הינו מיום 22.12.15" זאת אומרת, רטרואקטיבית כדי לאפשר את ביצוע התשלום "ועד ליום ה-30.62016".
<נעה בן שבת: שאז שמניחים שיסתיימו כל תהליכי ההתחשבנות והתשלום.
<פאני יוז: פאני יוז, מהשירות לאזרחים וותיקים במשרד הרווחה.
<פאני יוז: לא הבנתי למה בגיל 80 מקבלים פחות מאלה שמלאו שטרם מלאו להם 80.
<נעה בן שבת: זה לא שהם מקבלים פחות, זאת אומרת, התוספת כרגע, אנחנו מדברים על תוספת נוספת על הסכומים המשולמים כיום.
<נעה בן שבת: כשאנחנו מסתכלים על התוספת אנחנו לא נמצאים בחלל ריק.
<נעה בן שבת: בסופו של דבר כשהתוספת נוספת אז אנחנו מגיעים לסכומים שהם יותר גבוהים.
<נעה בן שבת: זאת אומרת, בני ה-80 בסופו של דבר, אם אנחנו נסתכל על הסכומים שעברו בחוק התכנית הכללית, מי שטרם מלאו לו 70 יחיד הוא מקבל 32.21%.
<נעה בן שבת: אם מלאו לו 70 וטרם מלאו לו 80, 32.88%.
<נעה בן שבת: מי שמלאו לו 80 הוא מקבל 34.05% מאותו סכום בסיסי שאנחנו מדברים עליו.
<נעה בן שבת: זאת אומרת, הדירוג כן נשמר.
<נעה בן שבת: הוא יקבל בסופו של דבר סכומים גבוהים יותר.
<רועי קרת: ה-180 אגב, הגמלה לבד מעלה אותם מעל קו העוני.
<רועי קרת: זה מה שאמרת.
<רועי קרת: זה יוצר 104% מעל קו העוני.
<פאני יוז: לפני התוספת הזאת.
<רועי קרת: אחרי התוספת הזאת.
<רועי קרת: אם עד היום, 60 שהייתה להם רק גמלה, בהגדרה, הם היו מתחת לקן העוני, מעכשיו זה לא ככה.
<רועי קרת: הגמלה לבד מעלה אותם מעל קו העוני.
<פאני יוז: קו העוני הוא בעייתי בפני עצמו.
אלי אלאלוף: הוא לא בעייתי במספרים.
אלי אלאלוף: אנחנו רגילים שמספרים זה דבר מדויק.
אלי אלאלוף: לא, זה רק יחסי.
<נעה בן שבת: אדוני, ברשותך אחרי שסיימנו את הדברים מותר להגיד כמה דברים - - -
אלי אלאלוף: מה הפרוצדורה אומרת אחרי התייעצות?
<נעה בן שבת: צריך לאשר קיומה של התייעצות.
אלי אלאלוף: כם אני רוצה לאשר.
אלי אלאלוף: היום אני פה אחד למרות שיש לי תמיכה של חבר הכנסת מאיר - - ושל טלי פלוסקוב שביקשו להעביר כמובן את תמיכתם להתייעצות הזאת.
אלי אלאלוף: אני שמח שלעשות את זה.
אלי אלאלוף: לפני שאני מעביר את רשות הדיבור לנעה, אני רוצה להודות לכל המשרדים ובמיוחד למשרד האוצר ולמוסד לביטוח הלאומי על התגובה הזריזה, המהירה, כל אחד בתהליך הפנימי שלו עשה את כל העבודה כנדרש.
אלי אלאלוף: אחרי התייעצות אמרו לי, רבקה לאופר, אמרה לי שהאצבע הפעם מוכנה.
אלי אלאלוף: לא חלילה כדי להאשים מישהו אלא כדי ללחוץ על המחשב כדי שזה ירוץ.
אלי אלאלוף: אני באמת רוצה להודות לכם על הרגישות שתביא לביצוע מידי.
<נעה בן שבת: אדוני, הוועדה מאשרת את ההתייעצות?
אלי אלאלוף: מאשרים.
אלי אלאלוף: מאשר.
<נעה בן שבת: אני באמת רוצה לציין בדיון הזה, שהוא מיקרוקוסמוס של כל הדיונים, ראינו באמת גם את הגישה המאוד מקצועית ובהירה של רועי.
<נעה בן שבת: אני גם חייבת להגיד שבהרבה דברים ראינו הרבה שיקול דעת ואחריות כוללת וארוכת טווח של תהליכים.
<נעה בן שבת: אני מאוד מברכת אותו למעבר.
<נעה בן שבת: בספר משלי פרק ח' יש נאום שנושאת החכמה והיא לא סתם אומרת: "הלא חכמה תקרא, תמונה תיתן קולה" בהמשך כתוב "יד שערים לפי קרת" ואתה עובר לשערים, להיות שופט בשערים לפי קרת.
<נעה בן שבת: ואחד הדברים שהיא אומרת: "בי מלכים ימלכו ורוזנים יחוקקו צדק, בי שרים ישרו, ונדיבים, כל שופטי צדק".
<נעה בן שבת: יש לנו גם את המעבר מהרשות המבצעת, אותם מלכים ימלכו או שרים ישרו, "הרוזנים, המחוקקים יחוקקו צדק".
<נעה בן שבת: סייעת בהליכי החקיקה, לנו סייעת רבות, המקצועיות שלך, הידע שלך, יכולת לזכור כל מיני פרטים ודברים שנמצאים בתקנות, בכלל לא נמצאים בחוק ואתה עובר למצב של "נדיבים, כל שופטי צדק".
<נעה בן שבת: אנחנו מאחלים שבאמת תגיע לשפוט תמיד בצדק וכך תעשה.
<רועי קרת: תודה רבה.
<רועי קרת: אני מודה לכולם.
אלי אלאלוף: אני בכלל, זה לא פייר שאתה בא להיפרד מאיתנו בגודל כזה למרות שהאיכות פה.
אלי אלאלוף: אם תרצה לבוא לישיבה - - -
<רועי קרת: פשוט זה נורא מהיר כל - - -
אלי אלאלוף: אם תרצה לבוא לישיבה נוספת ורחבה אנחנו נשמח לראות אותך אתנו.
אלי אלאלוף: אני לא יודע, מותר לשופט לדפוק, להיכנס ולהגיד שלום וללכת?
אלי אלאלוף: אם זה מותר, אתה תמיד, אני יודע עד כמה הוועדה הזאת חשובה לך ואמרת את זה בעצמך.
אלי אלאלוף: אתה שירתת אותה מהצד של הביטוח הלאומי שזה סך כל שירות לאומי למדינה הזאת.
אלי אלאלוף: אנחנו באמת מודים לך.
אלי אלאלוף: היום הוועדה עובדת פול טיים, לכן יש שני יושבי ראש.
אלי אלאלוף: אחד זה שולי מועלם שניהלה את הישיבות בנושא המחלות וביד רמה.
אלי אלאלוף: דיונים מאד קשים במצבים - - -
אילן גילאון: היא במחלות, אתה בתאונות.
אלי אלאלוף: ובבקשה, חבר הכנסת חאג' יחיא, ברשותך.
אלי אלאלוף: אז קודם כל היום ה-9 בפברואר 2016, ל' בשבט תשע"ו, השעה 13:07 דקות, צהריים טובים.
אלי אלאלוף: חברים אני לא יודע איך להגיד מילים קשות, לא קשות, אבל אני שמח קודם כל שאני קורא גם כן מגברת אדוארד את המאמר.
אלי אלאלוף: עברתי עליו לפני כמה דקות ואני שמח שגם במשרד הכלכלה כבר מודעים.
אלי אלאלוף: אנחנו נמצאים בפני תופעה שבינתיים חוץ מהתקשורת, והפעם אני רוצה להודות להם.
אלי אלאלוף: הוא נתייחס ברצינות למצב העגום של אתרי הבנייה ולתאונות העבודה באתרי הבנייה.
אלי אלאלוף: אנחנו קיימנו מספר דיונים ואני לא מרגיש, ואני חייב להגיד והלוואי שהייתי טועה ותעזרו לי לטעות או לתקן, שהמצב ישתנה.
אלי אלאלוף: אני בטוח שזה לא יהיה מהיום למחר, אבל לא להתמודד עם 13,000 האתרים שקיימים בבנייה, שלצערי מביאים לנו כל שבוע הרוגים – בחודש האחרון שבעה הרוגים – פה מקובל להגיד את השמות, אבל הפעם אני אחרוג, אני אשתמש ב - - - שלי ואני אגיד שמות של אנשים שהלכו לעולמם בגלל רשלנות כוללת של כולנו.
אלי אלאלוף: אז אף גוף שלא ירגיש לא פה, ואני מציין דווקא את הגוף שמרגיש שהוא לא צריך להיות – נציג משרד השיכון, שר השיכון באופן אישי ואתם יודעים שאני שייך לאותה מפלגה.
אלי אלאלוף: הוא אמר זה לא בשטח שלי.
אלי אלאלוף: ואני כועס עליו ואני אומר את זה בפומבי היום.
אלי אלאלוף: תגידו שזה לא אקט קולגיאלי, אני אומר את זה כי זה אקט ציבורי עם אחריות אישית.
אלי אלאלוף: אז בין ההרוגים נצטט שמות.
אלי אלאלוף: אני אצטט את הרשימה שיש לי: ויטל אסף, פועל בניין בן 43 מראשון לציון.
אלי אלאלוף: אחמד ביראווי, בן 29, אזור חברון.
אלי אלאלוף: פזי סאלח, בן 43, מג'דידה מאכר.
אלי אלאלוף: טודור דוברש, בן 32.
אלי אלאלוף: אשרף טהה בן 41 מכפר קאסם.
אלי אלאלוף: קאסם אבו ראס, בן 34 מלוד.
אלי אלאלוף: יהודה מגדיאל, שהוא לא היה עובד בניין כנראה, אלא אינסטלאטור מגבעתיים.
ג'מאל זחאלקה: אינסטלאטור וגם עובד בניין.
אלי אלאלוף: מיד אני מתקן.
אלי אלאלוף: המצב הזה מוכיח שהרשימה הזאת - - -
<קריאה: זה ממתי?
<קריאה: מינואר?
אלי אלאלוף: אני לא בחקירה אצלך.
אלי אלאלוף: את מפריעה לי מאד.
אלי אלאלוף: חברי כנסת יכולים לשאול באופן ספונטני, הקהל יכול לדבר ברשות, בבקשה.
אלי אלאלוף: אנחנו יודעים שתאונות זה לא דבר שקורה סתם.
אלי אלאלוף: תאונות זה דבר שקורה כשהמערכת כל כולה לא מתפקדת כראוי.
אלי אלאלוף: אנחנו יודעים שהמערכת של הבניין לא רק שמשלבת את כל המערכות השונות, אם זה הנדסה, אם זה מערכות הבניין הרטובות, הלא רטובות.
אלי אלאלוף: אם זה ההיערכות של הקבלן, אם זה הזמנה, אם זה תשלומים בזמן.
אלי אלאלוף: והביטוי הנורא ביותר זה כשהמערכת הזאת מובנת לאנשים.
אלי אלאלוף: אנשים קמים בבוקר, השמות שקראתי, אני בטוח שחיכו להם ילדים, חיכו להם משפחות והנה הם חוזרים, אף אחד אפילו לא שם פוקוס.
אלי אלאלוף: לא ראיתי כתבה על אחד מהם, שמראה כמה האסון הזה הוא פגיעה אישית ומשפחתית וקהילתית של החברה.
אלי אלאלוף: ואל תרגישו שיש פה סלחנות כלפי כל גוף.
אלי אלאלוף: אנחנו נהיה תובעניים כלפי כל גוף ואמרתי את זה ואני חוזר ואמשיך.
אלי אלאלוף: כל חודש יהיה פה דיון על כל אחד מהגופים, או על כל נושא שביחד נעלה אותו.
אלי אלאלוף: אנחנו גם נתחיל לצאת לשטח ללא הודעה מראש, וכבר בשבוע הבא אנחנו נהיה עם קבוצה של חברי כנסת - אני בוחר אותם אחד אחד, אני מודה באשמה - כדי שנגיע בהפתעה למקומות מסוימים.
אלי אלאלוף: כדי לדרוש מכל הגופים דין וחשבון בשטח לפני שנחזור ונדון בהם.
אלי אלאלוף: אם יש לנו זכות אחת, זו היכולת להתמודד עם הבעיה הזאת.
אלי אלאלוף: זו הזכות הגדולה ביותר, זו הזכות שלנו להתמודד עם הנושא של תאונות, במיוחד בענף הבנייה.
אלי אלאלוף: אנחנו הולכים לתהליך אדיר של בנייה של אתרים רק בדיור של 50,000, 60,000, 70,000, 80,000 יחידות דיור, ואני שמח שהמהלך הזה נולד אצלנו במפלגה ואצל ראש המפלגה שלנו – כחלון, אבל הדברים האלה דורשים מאיתנו, מכל הגופים, היערכות הולמת.
אלי אלאלוף: לא יכול להיות שאנחנו לא נתחשב בתנאי מזג אוויר.
אלי אלאלוף: ניו-יורק יכולה להרשות לעצמה לראות במנהטן מנוף נופל.
אלי אלאלוף: אנחנו לא יכולים.
אלי אלאלוף: לא יכולים ולחייב עוד ולפטר עובדים, כפי שקיבלנו דיווחים שפוטרו עובדים מפני שלא הסכימו, ובצדק והבנה מלאה בעיני, שעובדים לא הסכימו לעלות על המנופים.
אלי אלאלוף: מעלים אותם כשרוח משתוללת.
עבד אל חכים חאג' יחיא: לא הסכימו להתאבד.
אלי אלאלוף: נכון מאד, אני מסכים איתך.
אלי אלאלוף: אז אנחנו גם נהיה ואני בסוף הדיון, אני מודיע לחברי חברי הכנסת, אני הולך להגיש הצעת חוק, אבל נעבוד במקביל להצעת החוק.
אלי אלאלוף: אנחנו גם נכנס במקום, גברת אדוארדס, תקבלי מאיתנו גב מלא, במקום משרד הכלכלה שאינו מסוגל היום לפקח על המהלך.
אלי אלאלוף: קיבלנו את המספרים, התערבתי, לצערי ללא הצלחה.
אלי אלאלוף: לא הצלחנו עוד לאייש תפקיד אחד מתוך כל התקנים הקיימים הלא מנוצלים כדי שיהיה יותר פיקוח, עם תנאי שירות הולמים כדי שיהיה פיקוח.
אלי אלאלוף: אז הנושא הזה מחייב את כולנו.
אלי אלאלוף: היום אני אפנה במיוחד לרשם הקבלנים, כדי שנדע ממנו, או דרכו, כל כל המהלכים שרשם הקבלנים עושה כדי להתמודד עם הבעיה.
אלי אלאלוף: זה לא אומר חס וחלילה שאנחנו מטילים אשמה בו או במישהו אחר.
אלי אלאלוף: גברת אורלי לוי, לא מדברים בטלפון באמצע ישיבה.
אורלי לוי אבקסיס: טוב, אני חייבת לנתק.
אורלי לוי אבקסיס: זה היה SOS.
אלי אלאלוף: אז בחוץ.
אלי אלאלוף: אז אנחנו רוצים בנושא זה לקבל מרשם הקבלנים.
אלי אלאלוף: יש לו כלים, יש לו עבודה, יש לו יכולת אדירה, אבל יש לו גם התמודדות עם הליקויים הקיימים במערכת, שאפשר למצוא אותם בדו"ח מבקר המדינה של שנת 2015.
אלי אלאלוף: אז אנחנו היינו רוצים היום לדעת מהקבלנים על ההיערכות המיוחדת שלהם לזה, ולהתחיל סוף סוף אולי לקבל עדויות מקבלנים שבאתר שלהם נהרגו פועלים.
אלי אלאלוף: מה קורה להם?
אלי אלאלוף: אנחנו רואים, ועוד לא שמעתי, אני חייב להגיד – לא קיבלתי אפילו דו"ח כתוב שרשם הקבלנים הורה, או המפקח של משרד הכלכלה, הורה על אזהרות של קבלן זה או אחר.
אלי אלאלוף: הדיווח שקיבלנו בישיבה האחרונה, חברי כנסת שהיו שמעו את זה כמוני, המשטרה בקושי פתחה תיקים בודדים על כל התאונות שבהן היה מוות.
אלי אלאלוף: לכן הנושא הזה היום הוא כאוב, אבל לא נרפה ממנו ונתמודד איתו.
אלי אלאלוף: רשות הדיבור, הראשון שאני אבקש ממנו לבטא את עצמו, אילן גילאון.
אלי אלאלוף: אחר כך תרשמו ומיד אחרי מספר חברי כנסת, נבקש מרשם הקבלנים לתת לנו עדכון.
אילן גילאון: אני באמת אהיה מאד קצר ומאד חד, אדוני.
אילן גילאון: תודה רבה שכינסת אותנו.
אילן גילאון: זו הפעם השלישית שאנחנו דנים בנושא הזה ועושה רושם שמישיבה לישיבה מספר הנפגעים עולה.
מיכל בירן: נוכחות מדהימה של חברי הכנסת.
אילן גילאון: מדהימה של חברי כנסת, כי הנושא הוא פשוט מוות של בני אדם.
<קריאה: מוות מיותר.
אילן גילאון: ואני ככה העליתי השערה וגם אחרים, שכנראה שכאן יש הוזלת יד כזאת, אולי גם בין היתר בגלל שמדובר באנשים האחרונים בשרשרת המזון החברתית שקיימת כאן, וכנראה אין לאף אחד עניין.
אילן גילאון: מה זאת אומרת המשרד איננו מסוגל לכפות את החוק?
אילן גילאון: הרי לא יכול להיות והבעיה היא, אדוני יושב הראש, שכאשר יש פקח אחד ל-700 אתרים ותיקנו לו אופניים, לכל הרוחות, כי הוא הרי גם נוסע בלי מכונית, אין לו רכב לדבר הזה, התוצאה היא מובנת מאליה.
אילן גילאון: זאת אומרת כאן הבעיה כתובה, הפתרון ישנו, הוא פתרון כספי שבסופו של דבר אם אני לא יכול לשכנע את האנשים שמדובר בחיי אדם, אפילו ברמה של כסף – תעשו את החשבון מה קורה כאן.
אילן גילאון: ולכן העניין הוא, ואני ראיתי שמשרד הכלכלה מיהר לשלוח פקחים למשתלת סלונר בסתריה, כדי לסגור בשבת כי אנשים עובדים ואין לה מספיק פקחים למקום הזה.
אילן גילאון: ואי אפשר לקחת פקחים שאין להם מכונית וב-5,000 שקלים לחודש.
אילן גילאון: אף אחד לא מגיע לדבר הזה.
אילן גילאון: וכל אחד יודע.
אילן גילאון: אז איך אנחנו באים, אדוני?
אילן גילאון: לדעתי שר הכלכלה – מי זה שר הכלכלה?
אילן גילאון: שר הכלכלה שהוא ראש הממשלה, הוא צריך לתת את הדין לעניין הזה, כי זה בתחום סמכותו קודם כל.
אילן גילאון: משרד השיכון יכול לעזור ככל שהוא יכול לעזור, אבל שר הכלכלה צריך לתת דין וחשבון על הדבר הזה – איך מתים אנשים במגיפה וכאן שום דבר לא קורה.
אילן גילאון: וזה דבר אחד.
אילן גילאון: הדבר השני שהוועדה וזה הכלי שיש לה בידיים, זה לפקח.
אילן גילאון: זה שאנחנו גם ביקשנו בפעמים הקודמות לראות איזה שהוא מבחן התקדמות.
אילן גילאון: ומבחן ההתקדמות הזה הולך כל הזמן אחורנית.
אילן גילאון: במקום שמתים אנשים צריך לקחת את האמצעים הדרושים שפה הם ידועים ולפתור את הבעיה.
אילן גילאון: יש את העניין הזה של מקום, אתר בנייה שבו נהרג אדם – לא מפסיק את העבודה.
אילן גילאון: מפנים את ההרוג ואחרי זה ממשיכים את העבודה כדי לא להפסיד שעות עבודה.
אילן גילאון: לאן אנחנו מגיעים?
אילן גילאון: קראת אתה בעצמך את הרשימה והיא רק מחזקת את העניין הזה שבגלל שמדובר באנשים בסוף שרשרת המזון החברתית, כך אנחנו מתייחסים לעניין הזה.
אילן גילאון: אז אני מקווה שאנחנו לא נכנס, אדוני, את הישיבה הרביעית שלנו ואנחנו נהיה עם מספר עוד יותר גדול של נפגעים.
אילן גילאון: ואני שוב מודה לך על הכינוס של הוועדה הזאת והייתי רוצה היום לשמוע על תכנית קונקרטית.
אילן גילאון: כמה פקחים גייסתם, איך שיפרתם את התנאים האלה כדי שתוכלו לגייס יותר פקחים.
אילן גילאון: האם יש תקציבים שצריכים לעבור אליכם מאיזה שהוא מקום.
אילן גילאון: בואו נדבר ברמה של תקציב וכסף ותקנים.
אלי אלאלוף: אני מרשה רק הנחיה פשוטה, אם אפשר להתייחס באופן ספציפי למקרים או להערות שיש לכם, בהערות שלכם לדברים שאפשר לתקן או להתמודד איתם.
דב חנין: אני מאד מעריך את העובדה שאתה מוביל מאמץ ועבודה שיטתית של הוועדה בסוגיה שהגיע הזמן לעשות בה שינוי גדול.
דב חנין: מאז הישיבה הקודמת קרו כמה דברים, אבל לצערי לא הייתה שום התפתחות לטובה, אלא רק התפתחויות לרעה.
דב חנין: ואני רוצה לתת דוגמא של משהו שאולי ייראה לכם קטן, אבל הוא מרגיז ומקומם ומסמל את הבעיה שאנחנו נמצאים בה.
דב חנין: אני הגשתי שאילתה לשר הכלכלה בעניין תאונות בענף הבניין, ואני לא רוצה להתייחס אפילו לגופה של שאילתה, אלא לעובדה ששר הכלכלה, שהוא אדם עסוק, אני בוודאי יודע את זה, אפילו לא טרח לענות על השאילתה בעצמו.
דב חנין: לחתום על התשובה לשאילתה שלי, אלא העביר את החתימה לידי השר המקשר.
דב חנין: זה המסר הכלכלה, שאומר לנו שבעצם הנושא הזה לא נורא חשוב, כי יש נושאים אחרים שבהם הוא מתעסק והוא יודע לכתוב תצהיר מאד ארוך לבית המשפט העליון בעניין מתווה הגז, אבל דף אחד של תשובה בעניין תאונות עבודה בענף הבניין, הוא לא מסוגל אפילו לחתום עליו.
אילן גילאון: הוא התחיל להיות גם מחוקק, דב.
דב חנין: אנחנו נמצאים ממש במצב חירום, ואני רוצה להתחיל מאותה נקודה שאני דיברתי עליה בשאילתה והיא שאלת המידע.
דב חנין: עונה לנו שר הכלכלה מפי השר המקשר, שהוא לא יכול לתת שמות של עובדים שנהרגו בענף הבניין, בגלל דאגה לפרטיותם.
דב חנין: יש לי חשש, אדוני יושב הראש, שהשר דואג לעובדים יותר כשהם מתים מאשר כשהם חיים.
דב חנין: אבל אני גם לא מבין את התשובה מה הבעיה בלמסור שמות של אנשים שנהרגו.
דב חנין: הרי אנשים שנהרגים בתאונות דרכים, שמותיהם מתפרסמים.
דב חנין: מה הסודיות ומה העלטה בתחום הזה?
דב חנין: אני אומר לך, אדוני יושב הראש, אני עדיין מחכה לתשובה והצבעה של הממשלה בעניין הצעת החוק שהבאתי לכנסת לפני חודשיים.
דב חנין: התחלנו בדיאלוג מול משרד הכלכלה אבל לא המשכנו אותו וצריך לסיים אותו, בעניין שקיפות בנושא תאונות העבודה בענף הבניין ובכלל.
דב חנין: כל הנושא של מידע חסר ולוקה.
דב חנין: אנחנו מדברים פה על הרוגים וכמובן הרוגים הם הנושא הכואב ביותר, אבל לפני הישיבה הזאת אדוני, הייתה לי הזדמנות לשיחה קצרה עם עורכת הדין הדס תגרי, שזו ההזדמנות שוב לחזור ולומר עד כמה העבודה שלה והמסירות שלה ושל הקואליציה שקמה ב- - -
אלי אלאלוף: תרשה לי להפסיק אותך פה, רק שנייה.
אלי אלאלוף: אני חייב לציין שהרבה חומר וידע קיבלנו בזכות האנשים של הקואליציה - - -
אורלי לוי אבקסיס: עבודה מצוינת.
אלי אלאלוף: ותודה על העבודה ועל הדיווח המדהים שלכם.
אילן גילאון: של הקואליציה של התאונות, לא של הקואליציה פה.
דב חנין: בשיחה עם עורכת הדין תגרי, היא הפנתה את תשומת ליבי ואני מציע שאנחנו כולנו גם נתייחס לסוגיה הזו.
דב חנין: ההרוגים, כמובן כל אחד מהם יקר וחשוב, אבל לא רק הרוגים, יש כאן המון המון פצועים.
דב חנין: לפי הנתונים שיש בידיה, ושוב - קשה מאד לאתר את הנתונים כי אנחנו נמצאים בעולם של עלטה מוחלטת וחיסיון - יש 600 תאונות גובה בשנה.
דב חנין: רק תאונות גובה, אני לא מדבר על כל התאונות.
דב חנין: מתוך תאונות הגובה, רבע מהאנשים נפצעים קשה.
דב חנין: זה אומר אנשים שחייהם נחרבו למעשה באופן מעשי.
דב חנין: שלהם ושל בני משפחותיהם.
דב חנין: מספר נורא, דמיוני, מזעזע.
דב חנין: איך אפשר לעבור על הדברים האלה לסדר היום?
דב חנין: אז השאלה של המידע.
דב חנין: השאלה של המודעות במקומות העבודה, מה קורה בתחום הזה?
דב חנין: השאלה של הגברת האכיפה – איך אפשר להגביר את האכיפה, כאשר יש כל כך מעט פקחים.
דב חנין: דיבר על זה חבר הכנסת גילאון ולפקחים הקיימים אפילו אין אופניים כדי להגיע ממקום למקום.
דב חנין: הענישה – אני קראתי בזעזוע את הידיעה שהתפרסמה ב-'הארץ' לפני כשבוע, שלמרות שהיו שישה הרוגים, אף אחד עדיין לא הוזמן לחקירה פלילית.
דב חנין: אני שואל את עצמי האם יש תחום אחד נוסף שבו אנשים נהרגים ואין חקירה פלילית?
דב חנין: אני שואל את עצמי האם דבר כזה קיים באיזה שהוא תחום נוסף?
דב חנין: יש פה תחושה, אדוני יושב הראש, אני אומר את זה בהרבה מאד כאב, של הפקרות כוללת.
דב חנין: אני יודע שבמשרד הכלכלה יש אנשים טובים ומסורים, שכואבים גם כן את המצב הזה ואני חושב שאם אנחנו לא נשמיע קול מאד מאד חזק של מחאה והתנגדות, והקול הזה צריך להגיע מהכנסת, אז לא יהיה פה שינוי.
דב חנין: אני רוצה גם להגיד כמה מילים של הערכה לאגף לקידום שוויון בהסתדרות, שהוא גם כן מאד מחויב לנושא הזה.
דב חנין: אני מקבל מאנשי האגף בכל שבוע, הם נמצאים פה איתנו – שרואל ביאה ואנשים נוספים מהאגף, נתונים נוספים ואני חייב להגיד לכם, כל פעם שאני מקבל מהם מכתב, הלב של נעצר לרגע, כי אני מרגיש שזה עוד בשורות רעות.
אלי אלאלוף: תאפשר גם לאחרים.
דב חנין: כן, תודה רבה.
אלי אלאלוף: אני באמת מבקש לתמצת.
אלי אלאלוף: קודם כל אני שמח להודות לחברים שלי מהכנסת על הנוכחות המרשימה והמאד מכובדת והמחויבות שלכם בזה שאתם, אבל בואו נקצר טיפה, כדי לאפשר גם למוזמנים האחרים להתבטא.
אלי אלאלוף: אני חוזר, היום אנחנו אמורים לקבל דיווח במיוחד מרשם הקבלנים, כי לדעתי זה צומת מאד מרכזי לשיפור המצב.
מירב בן ארי: קצר, אני אכבד את אדוני יושב הראש.
מירב בן ארי: אני ראיתי אותך, הנציגה של משטרת ישראל, את יושבת שם מאחור, אבל אם את הנציגה האחראית או שאמורה לתת דיווח לוועדה, או שרק-.
מירב בן ארי: מעניין אותי לדעת את הנושא הזה שדב התחיל לדבר עליו, שאנחנו צריכים לדעת הסבר איך יכול להיות שמתוך מאות תאונות, נגיד שנפתחו 87, לא נגיד, זה מה שאומרים – שנפתחו 87 חקירות, יש רק 11 שהגיעו לכתב אישום.
מירב בן ארי: אז אם את, או אני לא יודעת, היא יושבת מאחור, אדוני יושב הראש.
מירב בן ארי: אבל מי הנציג של משטרת ישראל?
מירב בן ארי: אוקיי, זה חשוב.
מירב בן ארי: זה לא יעזור שתדברי עכשיו - - -
אלי אלאלוף: ברגע שתעני נפנה לך מקום.
אורלי לוי אבקסיס: התפנה כאן כיסא.